Det er højsæson for studenter, grill og sommerfester. Dermed er det også højsæson for lige at tage bilen hjem, selvom man ikke er i stand til at køre. Det har fået politiet på vejene. - Det er en tid, hvor nogle mennesker drikker for meget til at kunne køre bil, fortæller politikommissær Claus Kjær-Pedersen fra færdselspolitiets afdeling ved Nordjyllands Politi. Nordjylland er sammen med Midt- og Vestjylland den politikreds med flest spritulykker. Det viser en undersøgelse, som Rådet for Sikker Trafik har foretaget. Fra 2009 og 2013 har der været 181 spritulykker i regionen. - Når vejret er godt, er der særligt i sommerhusområder en tendens til, at gæster lige tager bilen hjem, selvom de burde lade bilen stå. Derfor er vi ude nu, siger Claus Kjær-Pedersen. Vi er med på spritkontrol i aften 19:30

Referat:
Sådan lyder spørgsmålet i en aktuel kampagne, der vil have os til at lade bilen stå, hvis vi har for mange promiller i blodet.